یونانیستانین باش ناظیری کیریاکوس میتسوتاکیس یئنی نوع کوروناویروس (کووید-19) سببیله دؤولت خسته‌خانا‌لاریندا یارانان سیخلیغین آزالدیلماسی اوچون اؤزل سئکتوردا چالیشان حکیم‌لره "میللی ساغلیق سیستمینه داخیل اولون" چاغیریشینا کافی جاواب گلمه‌مه‌سینه رئاکسیا گؤستریب.
“To Vima” قزئتینه وئردیگی موصاحیبه‌ده کیریاکوس میتسوتاکیس دئییب: "حکیم‌لره قارشی آنایاسانین "مجبوری خیدمت" ماده‌سینی تطبیق ائتمک‌دن چکینمه‌یه‌جییک. اما هر واخت اوچون ایلک آددیم اولا‌راق امکداش‌لیغی سئچدیک. حکیم‌لری خیدمت گؤسترمه‌یه مجبور دئییل، تشویق ائتمک فیکریندییک."
یونانیستان ساغلیق ناظیری واسیلیس کیکیلیاس 17 مارس دا تشکیل ائدیلن مطبوعات کنفرانسیندا خصوصی سئکتوردا چالیشان ان آز 200 حکیمی "میللی ساغلیق سیستمی"نه داخیل اولماغا چاغیریب، یالنیز 45 حکیم‌دن مثبت جاواب گلیب.
